Stort set hele regionen har været plaget af ualmindelig mange indbrud for en enkelt nat. Forskellige butikker i Løkken, Brønderslev, Hirtshals, Hjallerup, Nibe, Hørby, Klarup, Hadsund, Rønbjerg, Sdr. Onsild og Skagen har alle haft indbrud i løbet af natten til mandag. Flere steder er det endnu uklart, hvad der er blevet stjålet, mens der fra andre butikker er forsvundet tøj, tobak, spiritus, mens en frisør fik stjålet flere føntørrere. Nordjyllands Politi har endnu ikke noget overblik over, om der er nogen sammenhæng i de mange indbrud, men noget tyder på, at der har været de samme gerningsmænd på spil i både Hadsund og Sdr. Onsild.

Opsummering:
Natten til mandag har været en usædvanlig travl nat for Nordjyllands Politi. Hele 12 forskellige steder har haft ubudne gæster i løbet af natten.